section_heading: Povijest
paragraph_text: Godine 1236. su grad zauzeli Mongoli. Gruzija je bila poluslobodna država pod mongolskom upravom, ali su Mongoli vršili značajan politički i kulturni utjecaj na Tbilisi. Mongoli su istjerani 1320. i grad je vraćen pod gruzijsku vlast. U 15. i 16. st. su grad više puta napadali Perzijanci i drugi osvajači, uključujući Tamerlana, te je mnogo puta bio razaran i ponovo građen. Tijekom 17. i 18. st. su se za grad borili Perzijanci i Osmansko Carstvo. Krajem 18. st. se gruzijski kralj Erekle oslobodio perzijske vlasti, ali se nije mogao obraniti, te je pozvao u pomoć Rusiju.